### | | | | --- | --- | | | | | --- | | **Byråd** 26. april 2016 Sagsnr. 710-2016-11253 Dok.nr. 710-2016-162962 Benjamin Olesen | | 79.                 Tilsyn på handicap- og psykiatriområdet 2015 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Lov om socialtilsyn, Lov om retssikkerhed og administration på det sociale område, Serviceloven. |

###

**SAGENS INDHOLD**

Byrådet skal i denne sag tage stilling til opfølgningen på
de foretagne tilsyn på handicap- og psykiatriområdet i 2015.

Tilsynene på [adresse] botilbud samt [adresse]
Rusmiddelcenter udføres af Socialtilsyn Midt (Socialtilsynet) en gang årligt.
Favrskov Kommune er ansvarlig for at føre tilsyn med kommunens øvrige tilbud på
det sociale område (det kommunale tilsyn). Det drejer sig om kommunens
bostøtte- og aktivitetstilbud.

Tilsynsbesøgene for både Socialtilsynet og det kommunale
tilsyn er gennemført i perioden april - december 2015. Boligerne på [adresse]
havde tilsynsbesøg 6. januar 2016, og afrapporteringen herfra er inkluderet i
opfølgningen for 2015.

Tilsynsrapporterne og sammenfatningen har været i høring i
Handicaprådet. Høringssvaret er vedlagt som bilag.

**Socialtilsynet**

Socialtilsynet fører et driftsorienteret tilsyn og
godkender tilbuddene for at sikre, at tilbuddene har den fornødne kvalitet. Det
fremgår af Vejledning om socialtilsyn, at tilbud, som var i drift ved lovens
ikrafttræden 1. januar 2014, skal godkendes på ny (regodkendes) inden 1. januar
2016, og regodkendelsen skal foregå efter samme bedømmelsessystematik, som
anvendes i det løbende tilsyn. Tilsynsrapporterne er vedlagt som bilag.

Lov om socialtilsyn fastlægger syv temaer, som kvaliteten
skal vurderes ud fra. Det er således disse temaer, der vurderes i tilsynsrapporterne.
Hvert tema belyses ved, at Socialtilsynet vurderer tilbuddets praksis ud fra en
række kriterier med tilhørende indikatorer.

Tilsynet tildeler hver indikator en score på en 5-trins
skala, hvor 5 er ’i meget høj grad opfyldt’ og 1 er ’i meget lav grad opfyldt’.
Dette resulterer i en samlet score for hvert af de syv temaer. På seks ud af
syv temaer er den gennemsnitlige score over 3,5 (mellem 3,6 og 4,4).

Emil Nilsson og [adresse] i Hinnerup samt [adresse] og
Harebakken i Hammel blev regodkendt i 2014. De har derfor alene modtaget
driftsorienterede tilsyn, hvilket resulterede i positive tilbagemeldinger.

Boligerne på [adresse] i Hammel, boligerne på [adresse] i
Hadsten, ungetilbuddet Carma, bostedet [adresse] i Hadsten og [adresse]
Rusmiddelcenter modtog alene driftsorienterede tilsyn i 2014. Derfor har de i
2015 modtaget tilsyn med henblik på regodkendelse. Alle fem tilbud blev
regodkendt.

Socialtilsynets konklusioner på tilsynsbesøgene er
positive, og tilbuddenes overordnede scorer er høje på samtlige temaer. Socialtilsynet
påpeger imidlertid enkelte konkrete udviklingspunkter:

· *Uddannelse og beskæftigelse,* hvor Tilsynet påpeger, at
ungetilbuddet Carma samt Boligerne på Harebakken ikke har opstillet konkrete
mål på området for alle borgere.

· *Målgrupper, metoder og resultater*, hvor Tilsynet vurderer,
at personalet på [adresse] og Boligerne på Harebakken mangler
viden om procedurer for magtanvendelse.

· *Organisation og ledelse*, hvor Tilsynet vurderer, at
sygefraværet på ungetilbuddet Carma og Boligerne på Harebakken er meget højt.

· *Kompetencer*, hvor Tilsynet vurderer, at personalet på
ungetilbuddet Carma og Boligerne på Harebakken mangler faglig viden på enkelte
konkrete områder.

· *Fysiske rammer*, som Tilsynet vurderer, giver anledning til
udfordringer på [adresse] og ungetilbuddet Carma.

**Det kommunale tilsyn**

Det kommunale tilsyn har i 2015 omfattet to tilbud, som er
stikprøvevis udvalgt. Det kommunale tilsyn er udført af konsulentfirmaet Anette Jespersen
Winnie Nørgaard, som også varetager det kommunale tilsyn på ældreområdet.

Tilsynene er gennemført ved bostøtten på [adresse] i
Hammel og på aktivitetscenter [adresse] i Hadsten.

Begge tilbud vurderes som velfungerende og blev godkendt
uden påbud og med en enkelt anbefaling. Anbefalingen omhandler udarbejdelse af
handleplaner for borgere, der anvender [adresse].

**VURDERING**

Social og Sundhed vurderer, at tilsynene gennemført af de
to tilsynsmyndigheder viser, at Favrskov Kommunes tilbud på det sociale område
generelt er velfungerende og fagligt veldrevne. Det skal dog bemærkes, at
Socialtilsynet har tildelt Rusmiddelcenteret scoren 2 i forhold til temaerne
’Uddannelse og beskæftigelse’ og ’Fysiske rammer’. I forhold til temaet
’Fysiske rammer’ vurderer Social og Sundhed, at den forestående til- og
ombygning, der forventes færdig ultimo 2016, vil tilgodese de belyste behov.
Med hensyn til uddannelse og beskæftigelse er scoren lav, fordi dette tema
primært retter sig mod botilbud og derfor ikke er relevant for Rusmiddelcenteret.

Ledelsen af tilbuddene har iværksat en række opfølgende
aktiviteter på baggrund af anbefalinger fra såvel Socialtilsynet som det kommunale
tilsyn. Denne opfølgning fremgår af sammenfatningen, som er vedlagt som bilag.
Social og Sundhed vurderer, at de opfølgende aktiviteter vil sikre, at
anbefalingerne fra tilsynene imødekommes.

Social og Sundhed modtog 15. marts 2016 høringssvar fra
Handicaprådet. Handicaprådet giver udtryk for, at de er glade for at modtage
materialet, og at de tager tilsynsrapporterne til efterretning.

**ØKONOMI**

Ingen økonomiske konsekvenser.

**INDDRAGELSE**

Tilsynsrapporterne og sammenfatningen har været i høring i
Handicaprådet.

**INDSTILLING**

Direktøren for Social og Sundhed indstiller til Byrådet:

1. At tilsynsrapporterne fra Socialtilsyn
Midt og Agnete Olesen tages til efterretning.

2. At indsatsen beskrevet i notatet ’Sammenfatning af konklusioner – tilsyn
på handicap- og psykiatriområdet 2015’ godkendes.

**BESLUTNING**

***Social- og Sundhedsudvalget, 5. april 2016:***

Fraværende:Ingen

Indstilles godkendt.

***Økonomiudvalget, 19. april 2016:***

Fraværende:Sebastian Petersen

Indstilles godkendt.

**Bilag**

|  |  |
| --- | --- |
| Sammenfatning af konklusioner - tilsyn på handicap- og psykiatriområdet 2015 | 710-2016-93187 |
| Tilsynsrapport Botilbud Handicap Hinnerup 2015 | 710-2016-115907 |
| Tilsynsrapport Botilbud Handicap Hammel 2015 | 710-2016-115906 |
| Tilsynsrapport Boligerne på [adresse] |
| Regodkendelse Jagtvej 2015 | 710-2016-115896 |
| Regodkendelse Østergade 38, 2015 | 710-2016-115893 |
| Regodkendelse Ungetilbuddet Carma 2015 | 710-2016-115890 |
| Regodkendelse Favrskov Rusmiddelcenter 2015 | 710-2016-115887 |
| Regodkendelse Botilbud Handicap Hadsten 2015 | 710-2016-115882 |
| Kommunalt tilsyn Aktivitetscentret Ellemosevej 2015 | 710-2016-99989 |
| Kommunalt tilsyn Bostøtten [adresse] 2015 | 710-2016-99987 |
| Høringssvar fra Handicaprådet | 710-2016-129083 |